**ЮГОЗАПАДЕН УНИВЕРСИТЕТ „НЕОФИТ РИЛСКИ“ – ГР. БЛАГОЕВГРАД**

 **УТВЪРЖДАВАМ:**

 **ВЪЗЛОЖИТЕЛ,**

 **ПОМОЩНИК-РЕКТОР**

 **Николай Тахов**

**ДОКУМЕНТАЦИЯ ЗА ОБЩЕСТВЕНА ПОРЪЧКА**

**С ПРЕДМЕТ: „ДОСТАВКА НА ХРАНИТЕЛНИ ПРОДУКТИ И НАПИТКИ ЗА НУЖДИТЕ НА СТУДЕНТСКИ СТОЛ, ВЕДОМСТВЕНО ЗАВЕДЕНИЕ**

 **И УНИВЕРСИТЕТСКИ ЦЕНТЪР „БАЧИНОВО“ ПРИ ЮЗУ „НЕОФИТ РИЛСКИ““**

 **гр. Благоевград, 2020 година**

**СЪДЪРЖАНИЕ:**

1. Общи положения.
2. Условия за изпълнение на поръчката.
3. Изисквания към участниците в откритата процедура.
	1. Лично състояние на участниците.
	2. Изисквания към обединение.
	3. Изисквания към подизпълнители.
	4. Изисквания при използване капацитета на трето лице.
	5. Други изисквания.
4. Критерии за подбор.
5. Документи за участие. Попълване и представяне на офертата.
6. Критерий за възлагане на поръчката.
7. Разглеждане, оценка и класиране на офертите.
8. Кореспонденция
9. Сключване на договор.
10. Гаранции за изпълнение на договора.
11. Други указания.
12. Проект на договор.
13. Приложение: Технически спецификации по обособени позиции, Приложение №1.
14. Приложение: Обособени позиции хранителни продукти и напитки №1……….....№20, Приложение №2.
15. Образци на документи по офертата:

15.1. Заявление за участие с приложен опис на представените документи, Образец № 1.

15.2. Единен европейски документ (ЕЕДОП), Образец № 2.

15.3. Техническо предложение за изпълнение на поръчката, Образец № 3.

15.4. Ценово предложение, Образец № 4.

15.5. Ценово предложение по Обособена позиция хранителни продукти и напитки №1………......№20, Приложение №2.

**\***15.6. Декларация във връзка с чл. 3, т. 8 от Закона за икономическите и финансовите отношения с дружествата, регистрирани с юрисдикция с преференциален данъчен режим, контролираните от тях лица и техните действителни собственици, Образец № 5.

**\***15.7. Декларация по чл. 59, ал. 1, т. 3 от Закона за мерките срещу изпирането на пари (ЗМИП), Образец № 6.

**\***15.8. Декларация във връзка с обстоятелствата по чл. 69, ал. 1 и 2 от Закона за противодействие на корупцията и за отнемане на незаконно придобитото имущество, Образец № 7.

 **\***15.9. Декларация във връзка с обстоятелствата за конфиденциалност по чл. 102, ал. от ЗОП, Образец №8.

 **\***15.10. Декларация -съгласие за обработване на лични данни от субект на лични данни- Образец №9

 **\***15.11. Декларация -Образец №10

***\* Образци № 5, № 6 и № 7 се представят само при условията и реда на чл. 67, ал. 5 и чл. 112, ал. 1, т. 2 от ЗОП.***

**ОБЩИ ПОЛОЖЕНИЯ**

Откритата процедура се организира и провежда на основание чл. 73, ал. 1 от Закона за обществените поръчки, Решение № Р-2/20.03.2020 година за откриване на процедурата от възложителя ЮЗУ “Неофит Рилски” – Благоевград.

По смисъла на тази документация и на основание чл. 5, ал. 2, т. 14 във връзка с чл. 7, ал. 1 от ЗОП, възложител на обществената поръчка е Николай Тахов, помощник- ректор на ЮЗУ „Неофит Рилски“, с адрес: гр. Благоевград, ул. „Иван Михайлов“ № 66, тел. 073/ 88 55 15, e-mail: op@swu.bg.

 Предмет за възлагане на обществената поръчка чрез открита процедура е:„Доставка на хранителни продукти и напитки за нуждите на Студентски стол, Ведомствено заведение и Университетски център „Бачиново“ при ЮЗУ „Неофит Рилски““ по двадесет обособени позиции: №1. Мляко и млечни продукти; №2. Кашкавал и сирене; №3. Растителни масла; №4. Яйца; №5. Хляб и хлебни изделия; №6. Сладкарски изделия; №7. Пакетирани захарни изделия и други; №8. Пакетирани варива и подправки; №9. Замразени зеленчуци; №10. Пилешко месо; №11. Месо; №12. Консерви и сосове; №13. Десертни млека и млечни десерти; №14. Пресни зеленчуци; №15. Картофи; №16. Плодове; №17. Цитросови плодове; №18. Чай, вендинг консумативи и други; №19. Минерална вода; №20. Натурални сокове.

Участниците могат да подават оферти за една или повече обособени позиции продукти, но задължително в пълния обем. Количествата продукти, посочени в образеца на ценовото предложение по съответните обособени позиции са за срок от една година.

Посочените количества продукти по съответните обособени позиции са прогнозни и Възложителят си запазва правото да не поръча цялото количество по даден продукт или да поръча по голямо количество от друг продукт в рамките на определената максималната стойност за всяка една обособена позиция .

 Участниците могат да представят само една оферта по съответна обособена позиция продукти. Варианти не се допускат.

**УСЛОВИЯ ЗА ИЗПЪЛНЕНИЕ НА ПОРЪЧКАТА.**

**1.** Поръчката се възлага за изпълнение на периодични доставки на хранителни продукти и напитки по предварителна заявка от възложителя, считано от подписването на договора за възлагане на обществената поръчка за срок от една година.

**2.** Доставяните продукти трябва да отговарят на национални стандарти, стандарти, разработени от браншови организации и одобрени от компетентен орган, или на международни стандарти за управление на качеството.

 Да са спазени изискванията за качество на продуктите съгласно приложимите за всяка обособена позиция нормативни актове : Закон за храните – безопасни, годни за консумация и неувреждащи здравето на хората; Наредба № 1 от 26 януари 2016 г. за хигиената на храните, ДВ. бр.10 от 5.02.2016 г; Наредба 1 от 9.01.2008 г. за изискванията за търговия с яйца, ДВ, бр. 7 от 22.01.2008 г.; Наредба 2 от 23.01.2008 г. за материалите и предметите от пластмаси, предназначени за контакт с храни, ДВ, бр. 13 от 8.02.2008 г.; Наредба 3 от 4.06.2007 г. за специфичните изисквания към материалите и предметите, различни от пластмаси, предназначени за контакт с храни, ДВ, бр. 51 от 26.06.2007 г., ДВ, бр. 30 от28.03.2001 г.; Наредба №4/03.02.2015 г. за изискванията към използването на добавки в храните; Наредба 9 от 16.03.2001 г. за качеството на водата, предназначена за питейно-битови цели, ДВ, бр. 30 от 28.03.2001 г.; Наредба за изискванията за етикетирането и представянето на храните, ДВ, бр. 102 от 12.12.2014 г.; Наредба № 16 от 28 май 2010 г. за изискванията за качество и контрол за съответствие на пресни плодове и зеленчуци, ДВ бр. 43 от 8.06.2010 г.; Наредба № 4 от 19 февруари 2008 г. за специфичните изисквания при производството, съхранението и транспортирането на сурово краве мляко и изискванията за търговия и пускане на пазара на мляко и млечни продукти, ДВ. бр.23 от 29.02.2008 г.; Наредба за изискванията към бързо замразените храни, ДВ, бр. 114 от 6.12.2002 г.; Наредба за изискванията към храните със специално предназначение, ДВ, бр. 107 от 15.11.2002 г.; Наредба за изискванията към какаото и шоколадовите продукти, ДВ, бр. 107 от 15.11.2002 г.; Наредба за изискванията към някои частично или напълно дехидратирани млека, предназначени за консумация от човека, ДВ, бр. 8 от 30.01.2004 г.; Наредба за изискванията към пчелния мед, предназначен за консумация от човека, ДВ, бр. 85 от 5.09.2002 г.; Наредба за изискванията към плодовите конфитюри, желета, мармалади, желе-мармалади и подсладено пюре от кестени, ДВ, бр. 19 от 28.02.2003 г.; Наредба за изискванията към захарите, предназначени за консумация от човека, ДВ, бр. 89 от 20.09.2002 г.; Наредба № 32 от 23.03.2006 г. за окачествяване, съхраняване и предлагане на пазара на месо и черен дроб от домашни птици, ДВ. бр.29 от 7.04. 2006 г; Регламент (ЕО) № 1924/2006 на Европейския Парламент и на Съвета от 20 декември 2006 година относно хранителни и здравни претенции за храните; Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти; Регламент (ЕС) № 10/2011 на Комисията от 14 януари 2011 година относно материалите и предметите от пластмаси, предназначени за контакт с храни; Регламент (ЕО) № 466/2001 на Комисията от 8 март 2001 година за определяне на максималното съдържание на някои замърсители в храните; Регламент (ЕО) № 509/2006 на Съвета от 20 март 2006 година относно селскостопански и хранителни продукти с традиционно специфичен характер; Регламент (ЕО) № 41/2009 на Комисията от 20 януари 2009 година относно състава и етикетирането на храни, подходящи за употреба от хора, които имат непоносимост към глутен; Регламент за изпълнение (ЕС) № 29/2012 на Комисията от 13 януари 2012 година относно стандартите за търговия с маслиново масло; Регламент (ЕО) № 1825/2000 на Комисията от 25 август 2000 година за установяване на подробни правила за прилагането на Регламент (ЕО) № 1760/2000 на Европейския парламент и на Съвета във връзка с етикетирането на говеждо месо и продукти от говеждо месо; Регламент (ЕО) № 2065/2003 на Европейския парламент и на Съвета от 10 ноември 2003 година относно пушилни ароматизанти, използвани или предназначени за влагане в или върху храни; Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните; Регламент (ЕО) № 853/2004 на Европейски парламенти на Съвета от 29 април 2004 година относно определяне на специфични хигиенни правила за храните от животински произход; Регламент (ЕО) № 854/2004 на Европейски парламенти на Съвета от 29 април 2004 година относно определянето на специфични правила за организирането на официалния контрол върху продуктите от животински произход, предназначени за човешка консумация; Регламент (ЕО) № 1935/2004 на Европейския парламент и на Съвета от 27 октомври 2004 година относно материалите и предметите, предназначени за контакт с храни; Регламент (ЕО) № 589/2008 на Комисията от 23 юни 2008 година за определяне на подробни правила за прилагане на Регламент (ЕО) № 1234/2007 на Съвета относно стандартите за търговия с яйца; Регламент ( EO) № 543 на Европейската комисия от 07 юни 2011 за определяне на подробни правила за прилагането на регламент ( EO) № 1234/2007 на Съвета по отношение на секторите на плодовете и зеленчуците и на преработените плодове и зеленчуци; Регламент (ЕО) № 1331/2008 на Европейския парламент и на съвета от 16 декември 2008 година за установяване на обща разрешителна процедура за добавките в храните, ензимите в храните и ароматизантите в храните; Регламент ( EO) № 2073 на Европейската комисия от 15 ноември 2005 г. относно микробиологичните критерии за храните.

**3.** Място на изпълнение - ЮЗУ “Неофит Рилски”, гр. Благоевград:

3.1.Студентски стол, гр. Благоевград, ул. Иван Михайлов, № 66.

3.2. Ведомствено заведение, гр. Благоевград, ул. Иван Михайлов, № 66.

3.3. Университетски център „Бачиново“, гр. Благоевград

**4.** Гарантирана доставка на заявените количества хранителни продукти и напитки във време и място на изпълнение, съгласно техническите спецификации, договорените условия, утвърдената документация от възложителя и съответстващо на стандартите качество. Доставката на заявеното количество хранителни продукти и напитки е в срок не по-дълъг от два дни, считано от момента на получаване на заявката.

**5.** Количество и обем: прогнозното количество на хранителните продукти и напитки е определено в ценовото предложения по всяка една Обособена позиция №1…. ……….20 към настоящата документация.

**5.1.** Количествата на доставяните продуктите, ще се определят в зависимост от конкретните нужди на възложителя с предварителни заявки, отправени до изпълнителя по реда, указан в договора за изпълнение на поръчката.

**5.2.** Количествата продукти по съответните Обособени позиции, предмет на поръчката са ориентировъчни, като Възложителят си запазва правото да не поръча цялото количество по даден продукт, както и да поръча по голямо количество от друг продукт в рамките на определената максималната стойност за всяка една обособена позиция.

**6.** Обществената поръчка се финансира от бюджета на ЮЗУ „Неофит Рилски“.

**7.** Общата прогнозна стойност на поръчката, определена в съответствие с чл. 21, ал. 8, т. 1 от ЗОП, е в размер **на 727 689 лева, без ДДС.**

Прогнозната стойност на поръчката, включително предвидената опция по всяка обособена позиция, е определена като посочените количества по обособени позиции са на база потреблението от предходните 12 месеца, коригирана с евентуалните промени в количеството или стойността, които биха могли да настъпят за период от 12 месеца след възлагането на поръчката*.*

Прогнозната стойност на цялата поръчка е сума от прогнозните стойности по всяка обособена позиция в лева, без ДДС, за видове и количества хранителни продукти, съгласно техническата спецификация на възложителя по съответната обособена позиция.

Прогнозната стойност на поръчката по съответните обособени позиции е както следва: №1. Мляко и млечни продукти – 40 585 лв.; №2. Кашкавал и сирене – 53 290 лв.; №3. Растителни масла – 8 100 лв.; №4. Яйца – 11 980 лв.; №5. Хляб и хлебни изделия – 14 540 лв.; №6. Сладкарски изделия – 65 800 лв.; №7. Пакетирани захарни изделия и други – 76 680 лв.; №8. Пакетирани варива и подправки – 15 000 лв.; №9. Замразени зеленчуци – 4 265 лв.; №10. Пилешко месо – 54 630 лв.; №11. Месо – 110 108 лв.; №12. Консерви и сосове – 18 840 лв.; №13. Десертни млека и млечни десерти – 51 200 лв.; №14. Пресни зеленчуци – 38 700 лв.; №15. Картофи – 11 410 лв.; №16. Плодове – 6 254 лв. ; №17. Цитросови плодове – 17 652 лв.; №18. Чай, вендинг консумативи и други – 16 508 лв.; №19. Минерална вода – 71 722 лв.; №20. Натурални сокове - 40 425 лв.

**8.** Предлаганата цена следва да се посочва в лева, закръглена до втория знак след десетична запетая.

При констатирането на аритметични грешки се спазват следните правила:

В случай на несъответствие между цената, изписана цифром и словом, за вярна се приема изписаната словом.

 При констатирането на аритметични грешки, в случай че общата цена не съответства на произведението от единичната цена и количеството, комисията преизчислява общата цена като произведение на предложената от участника единична цена по количеството.

**9.** Други изисквания за продуктите по всички обособени позиции:

В случай, че предложените продукти не са в пълен обем по обособената позиция и/или не са в съответствие с изискванията, посочени в техническата спецификация, участникът се предлага за отстраняване.

**ИЗИСКВАНИЯ КЪМ УЧАСТНИЦИТЕ**

Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено и отговаря на изискванията, поставени в обявлението на поръчката и настоящата документация.

Клон на чуждестранно лице може да е самостоятелен кандидат или участник, ако може самостоятелно да подава оферти и да сключва договори съгласно законодателството на държавата, в която е установен.

За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за обществената поръчка.

Участниците – юридически лица, се представляват от законните си представители или от лица, специално упълномощени за участие в процедурата, което се доказва с документ за упълномощаване (пълномощно).

Участниците – обединения, следва да определят партньор, който да представлява обединението за целите на обществената поръчка и да уговорят солидарна отговорност на членовете на обединението при изпълнение на обществената поръчка.

Участниците могат да се позоват на капацитета на трети лица, независимо от правната връзка между тях, по отношение критериите, свързани с икономическото и финансовото състояние, техническите способности и професионалната компетентност.

В процедурата за възлагане на обществена поръчка едно физическо или юридическо лице може да участва само в едно обединение.

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

Свързани лица не могат да бъдат самостоятелни участници в процедурата.

**Лично състояние на участниците**

1. Възложителят отстранява от участие в процедура за възлагане на обществена поръчка кандидат или участник, когато:

1.1. е осъден с влязла в сила присъда за:

а) тероризъм по чл. 108а от Наказателния кодекс;

б) трафик на хора по чл. 159а – 159г от Наказателния кодекс;

в) престъпление против трудовите права на гражданите по чл. 172 от Наказателния кодекс;

г) престъпление против младежта по чл. 192а от Наказателния кодекс;

д) престъпления против собствеността по чл. 194 – 217 от Наказателния кодекс;

е) престъпление против стопанството по чл. 219 - 252 от Наказателния кодекс;

ж) престъпление против финансовата, данъчната или осигурителната система по чл. 253 - 260 от Наказателния кодекс;

з) подкуп по чл. 301 - 307 от Наказателния кодекс;

и) участие в организирана престъпна група по чл. 321 и 321а от Наказателния кодекс;

й) престъпление против околната среда по чл. 352 – 353е от Наказателния кодекс.

1.2. е осъден с влязла в сила присъда за престъпление, аналогично на тези по т. 1, в друга държава членка или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;

1.4. е налице неравнопоставеност в случаите по чл. 44, ал. 5 от ЗОП;

1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, нарушение на [чл. 61, ал. 1](https://web.apis.bg/p.php?i=491209#p5987541), [чл. 62, ал. 1](https://web.apis.bg/p.php?i=491209#p5988269) или [3](https://web.apis.bg/p.php?i=491209#p5988269), [чл. 63, ал. 1](https://web.apis.bg/p.php?i=491209#p5987881) или [2](https://web.apis.bg/p.php?i=491209#p5987881), [чл. 118](https://web.apis.bg/p.php?i=491209#p5987599), [чл. 128](https://web.apis.bg/p.php?i=491209#p5986991), [чл. 228, ал. 3](https://web.apis.bg/p.php?i=491209#p36456930), чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

 1.7. е налице конфликт на интереси, който не може да бъде отстранен.

2. Основанията по т. 1.1, 1.2 и 1.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му, съгласно чл. 40 от ППЗОП. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1.1, 1.2 и 1.7 се отнасят и за това физическо лице.

3. Не се отстранява от участие в процедура за възлагане на обществена поръчка кандидат или участник, за когото са налице обстоятелствата по т. 1.3, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лева.

4. Отстранява се от участие в процедура за възлагане на обществена поръчка и участник - обединение от физически и/или юридически лица, за чийто член на обединението е налице някое от основанията за отстраняване по т.1.

5. Основанията за отстраняване се прилагат до изтичане на следните срокове:

 5.1. пет години от влизането в сила на присъдата - по отношение на обстоятелства по т..1, и т.2, освен ако в присъдата е посочен друг срок на наказанието;

5.2. три години от датата на:

а) влизането в сила на решението на възложителя, с което участникът е отстранен за наличие на обстоятелствата по т.1.5, буква "а";

б) от влизането в сила на акт на компетентен орган, с който е установено наличието на обстоятелствата т.1.6, освен ако в акта е посочен друг срок.

6. Когато участникът предвижда участието на подизпълнители при изпълнение на поръчката или ще използва ресурсите на трети лица, посочените изисквания се прилагат и по отношение на подизпълнителите и на третите лица.

**Изисквания за обединение**

В случай че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Възложителят не поставя каквито и да е изисквания относно правната форма, под която обединението ще участва в процедурата за възлагане на поръчката.

Когато участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

> правата и задълженията на участниците в обединението;

> разпределението на отговорността между членовете на обединението;

> дейностите, които ще изпълнява всеки член на обединението.

Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

Когато участникът е обединение, което не е юридическо лице, следва да бъде уговорена солидарна отговорност на членовете на обединението при изпълнение на обществената поръчка, когато такава не е предвидена съгласно приложимото законодателство.

В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че не е регистрирано и при възлагане изпълнението на дейностите, предмет на настоящата обществена поръчка, участникът следва да представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи, съгласно законодателството на държавата, в която обединението е установено, след уведомяването му за извършеното класиране и преди подписване на договора за възлагане на настоящата обществена поръчка.

**Изисквания към подизпълнители**

1. Участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

3. Изпълнителите сключват договор за подизпълнение с подизпълнителите, посочени в офертата.

4. Възложителят изисква замяна на подизпълнител, който не отговаря на някое от условията по т. 2 поради промяна в обстоятелствата преди сключване на договора за обществена поръчка.

5. Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнение на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

6. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

7. Разплащанията по т. 6 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

8. Към искането по т.7 изпълнителят предоставя становище, от което да е видно дали оспорва плащанията или част от тях като недължими.

9. Възложителят има право да откаже плащане по т.6, когато искането за плащане е оспорено, до момента на отстраняване на причината за отказа.

10. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

11. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата;

б) новият подизпълнител отговаря на критериите за подбор по отношение на дела и вида на дейностите, които ще изпълнява.

12. При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т.11, в срок до три дни от неговото сключване.

**Изисквания при използване капацитета на трето лице**

1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

2. По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

5. Възложителят изисква от участника да замени посоченото от него трето лице, ако то не отговаря на някое от условията по т. 4, поради промяна в обстоятелства преди сключване на договора за обществена поръчка..

6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 2 – 4.

**Други изисквания, предвидени в националното законодателство**

1. За участника да не е налице забрана за участие в процедурата по смисъла на *чл. 3, ал. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици*. „На дружествата, регистрирани в юрисдикции с преференциален данъчен режим, и на контролираните от тях лица се забранява пряко и/или косвено: … т. 8. участие в процедура по обществени поръчки по [Закона за обществените поръчки](http://apis.swu.bg/p.php?i=9663) и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим;“.

2. Възложителят отстранява участник, за когото са налице обстоятелствата по чл. 69, ал. 1 и 2 от Закона за противодействие на корупцията и за отнемане на незаконно придобитото имущество.

3. Възложителят ще отстрани и всеки участник, за когото не може да бъде извършена идентификация на клиента чрез регламентираните в Закона за мерките срещу изпиране на пари (ЗМИП) способи, включително когато клиентът е юридическо лице – на физическите лица, които са негови действителни собственици, по смисъла на параграф 2, ал. 1 от Допълнителните разпоредби на ЗМИП, както и ако не са декларирани обстоятелствата по чл. 59, ал. 1, т. 3 от ЗМИП.

**КРИТЕРИИ ЗА ПОДБОР**

**1.** Изисквания към годност (правоспособност) за упражняване на професионална дейност на участниците.

 Участникът следва да разполага с минимум един обект, регистриран по чл. 12 от Закона за храните, за производство и/или търговия на едро с храни, за групите хранителни продукти, включени в техническата спецификация по съответната обособена позиция, за която участникът подава оферта, а за чуждестранни лица – в аналогични регистри/списъци, съгласно законодателството на държавата членка, в която са установени.

 В случай, че участникът е обединение, което не е юридическо лице, съответствието с настоящия критерий за подбор се доказва от лицата, включени в него, съобразно разпределението на участието на лицата при изпълнение на дейностите, предвидено в договора за създаване на обединението.

 Когато участникът предвижда участие на подизпълнители, изискването се доказва за тези подизпълнители, които съобразно вида и дела на поръчката ще изпълняват доставките.

 Третите лица, трябва да отговарят на този критерий за подбор, само ако участникът се позовава на техния капацитет за доказването му.

При участие за повече от една обособена позиция, изискването се прилага кумулативно по отношение на групите хранителни продукти, т.е. обектът с който разполага участника може да бъде един, но да е регистриран и да има еквивалентен документ за различните групи храни, включени в обхвата на обособените позиции, за които участникът подава оферти.

Обстоятелството се удостоверява в част IV, раздел А „Годност” на ЕЕДОП, с посочване на срока на валидност на документа.

***Забележка***: В раздела IV, раздел А „Годност” на ЕЕДОП да сепосочват №, дата на издаване, срок на валидност на удостоверението. Ако е достъпен публичния регистър за вписаните обстоятелства, посочват уеб адрес му.

Преди подписване на договора определения за изпълнител удостоверява спазването на изискването чрез представяне на заверено копие от удостоверение за регистрация на обекта /склад за търговия на едро с храни или производствено предприятие/ по чл.12 от Закона за храните, издадено от областната дирекция по безопасност на храните (ОДБХ) по местонахождението на обекта, както и приложен списък на групи храни, неразделна част от удостоверението или друг документ или информация допустими съгласно ЗОП.

**2.** Минимални изисквания за доказване на икономическото и финансово състояние на участниците **не се изискват**.

**3.** Минимални изисквания за доказване на технически и професионални способности на участниците, относими за всички обособени позиции, за които участникът е подал оферта:

За изпълнение на поръчката участникът трябва да разполага с минимум едно собствено, наето или чрез използване капацитета на трети лица моторно превозно средство за целия срок на договора. В случай че кандидатства за една, няколко или всички от следните обособени позиции: No 1. Мляко и млечни продукти, No 2. Кашкавал и сирене, No 4. Яйца, No 10. Пилешко месо; No 11. Месо, №13 Десертни млека и млечни десерти, участникът трябва да разполага поне с едно специализирано транспортно средство–хладилен автомобил,за превоза на продукти от животински произход, за което е издадено актуално удостоверение от Българската агенция по безопасност на храните за регистрацията му по смисъла на чл. 246 от ЗВМД.

Участниците декларират в офертата си съответствието с минималното изискване за техническо оборудване, като предоставят надлежно попълнен ЕЕДОП, включително като посочват данни за МПС: (вид, марка, модел, регистрационен номер, данни за собственика), номер на удостоверение за регистрация, издадено от компетентен орган или еквивалентен документ на транспортното средство за превоз на групите храни, предмет на обособената позиция, и основание за ползване (собствено, наето, предоставено за ползване с договор за лизинг или договор за ползване или др.)

На основание чл. 67, ал. 5 от ЗОП Възложителят може да изисква по всяко време след отварянето на заявленията за участие представяне на следните документите, чрез които се доказва информацията, посочена в ЕЕДОП:

Копие, заверено с подпис и печат на кандидата на документ - удостоверение за регистрация на обект за търговия на едро или производство на храни, издадено от Агенция по безопасност на храните, както и приложен списък на групи храни, за доставката на които участва, който е неразделна част от удостоверението;

Копие, заверено с подпис и печат на кандидата на документ - удостоверение за регистрация на транспортно средство за превоз на суровини и храни от животински произход, за доставката на които участва, издадено от ОДБХ.

Когато кандидатът или участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**ДОКУМЕНТИ ЗА УЧАСТИЕ. ПОПЪЛВАНЕ И ПРЕДСТАВЯНЕ НА ОФЕРТАТА**

 Участниците в откритата процедура попълват и представят по указания начин следните документи:

 **1.** **Заявление за участие с приложен опис** **на представените документи,** Образец № 1.

 **2.** **Единен европейски документ за обществени поръчки (ЕЕДОП),** Образец № 2.

 **Указания за попълване и предоставяне на ЕЕДОП в електронен вид:**

ЕЕДОП се представя задължително в електронен вид (е-ЕЕДОП) по образец, утвърден с акт на Европейската комисия, чрез Системата за попълване и повторно използване на ЕЕДОП. Достъпът до информационната система за е-ЕЕДОП може да се осъществи чрез Портала на обществени поръчки, секция РОП и е-услуги/Електронни услуги на Европейската комисия, както и директно на адрес https://ec.europa.eu/tools/espd.

Възложителят предоставя образец на ЕЕДОП във формат съставен чрез използване на осигурената от Европейската комисия информационна система е-ЕЕДОП в електронен вариант. Генерираните файлове (espd-request) се предоставят на заинтересованите лица по електронен път с останалата документация на обществената поръчка в профила на купувача на интернет адрес: https://op.swu.bg/proc. Електронният вариант на ЕЕДОП следва да бъде изтеглен от профила на купувача и попълнен от участниците чрез системата за е-ЕЕДОП, която е достъпна чрез Портала за обществени поръчки, секция РОП и е-услуги/Електронни услуги на Европейската комисия, както и директно на адрес: https://ec.europa.eu/tools/espd. Участникът зарежда в системата получения XML файл, попълва необходимите данни, запазва го в два формата (espd-response.xml и espd-response.pdf), след което ЕЕДОП в електронен вид следва да бъде цифрово подписан с квалифициран електронен подпис от съответните лица.

Системата за е-ЕЕДОП е онлайн приложение и не може да съхранява данни, предвид което е-ЕЕДОП в PDF или XML формат винаги трябва да се запазва и да се съхранява локално на компютъра на потребителя.

ЕЕДОП в електронен вид следва да бъде цифрово подписан с квалифициран електронен подпис от съответните лица. Цифрово подписаният ЕЕДОП в електронен вид и espd-response.xml се прилагат на подходящ оптичен носител (надписан с наименованието на участника) към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

**Забележка:** При предоставянето на е-ЕЕДОП с електронен подпис, следва да бъде подписана версия в PDF формат.

Друга възможност за предоставяне е чрез осигурен достъп по електронен път до изготвения и подписан електронно (с квалифициран електронен подпис) ЕЕДОП. В този случай документът следва да е снабден задължително с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.

В случаите, когато ЕЕДОП е качен на интернет адрес, участниците следва да представят оптичен носител, съдържащ интернет адреса/адреси, към който се препраща.

3. Възложителят приема е-ЕЕДОП само по някои от следните начини:

а) приложен на подходящ електронен носител към пакета документи за участие в процедурата;

б) предоставен чрез осигурен достъп по електронен път до изготвения и подписан електронно ЕЕДОП.

**Забележка:** При избора на начин по буква “б” като приложение към документацията следва да бъде представен документ - декларация, в която да се посочи адресът, на който е осигурен достъп до е-ЕЕДОП.

Възложителят приема еЕЕДОП при следния условия:

а) документът да е в нередактируем формат;

б) документът следва да е подписан с валиден квалифициран електронен подпис със средства на съответния софтуерен продукт, поддържащ дадения формат;

в) файлът, съдържащ документът да не е заразен с вируси, както и не трябва да съдържа макроси или изпълним програмен код;

г) документът следва да съдържа прав (некриптиран) текст.

еЕЕДОП се представя за участника, а когато е приложимо - за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

Подаването на еЕЕДОП за всеки подизпълнител и за всяко лице, чиито ресурси ще бъдат ангажирани в изпълнението на поръчката се счита за съгласие за участие в процедурата.

Информация относно предоставянето на Единния европейски документ за обществени поръчки (ЕЕДОП) в електронен вид - еЕЕДОП се съдържа и в Методическо указание на Агенцията по обществени поръчки изх. № МУ-4 от 02.03.2018 г., което може да се намери на електронен адрес: http://www.aop.bg/fckedit2/user/File/bg/practika/MU4\_2018.pdf.

Лицата, представляващи всеки стопански субект (участник, подизпълнител, трето лице, член на обединение), от които се попълва и представя ЕЕДОП са изброени в чл. 40 от ППЗОП.

Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. ***В този случай участникът задължително представя подробна информация за представителството в част II, раздел Б на ЕЕДОП.***

Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и ал. 3 от ЗОП, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, подписан от съответното лице.

При необходимост от деклариране на обстоятелствата по [чл. 54, ал. 1, т. 3](https://apis.swu.bg/p.php?i=2752471#p39464919) - [6](https://apis.swu.bg/p.php?i=2752471#p39464919) и [чл. 55, ал. 1, т. 1](https://apis.swu.bg/p.php?i=2752471#p39464921) - [4 от ЗОП](https://apis.swu.bg/p.php?i=2752471#p39464921), както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

**Лицата по чл. 54, ал. 2 от ЗОП са:**

1. лицата, които представляват участника или кандидата;

2. членове на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му;

3. други лица, когато в състава на органите по т. 2 участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му;

4. когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по ал. 1, т. 1, 2 и 7 се отнасят и за това физическо лице.

Лицата по чл. 54, ал.2 от ЗОП са, както следва:

1. при събирателно дружество – лицата по [чл. 84, ал. 1](https://apis.swu.bg/p.php?i=301352#p3712597) и [чл. 89, ал. 1 от Търговския закон](https://apis.swu.bg/p.php?i=301352#p3712605);

2. при командитно дружество – неограничено отговорните съдружници по [чл. 105 от Търговския закон](https://apis.swu.bg/p.php?i=301352#p3712630);

3. при дружество с ограничена отговорност – лицата по [чл. 141, ал. 2 от Търговския закон](https://apis.swu.bg/p.php?i=301352#p8012272), а при еднолично дружество с ограничена отговорност – лицата по [чл. 147, ал. 1 от Търговския закон](https://apis.swu.bg/p.php?i=301352#p3712684);

4. при акционерно дружество – лицата по [чл. 241, ал. 1](https://apis.swu.bg/p.php?i=301352#p7635578), [чл. 242, ал. 1](https://apis.swu.bg/p.php?i=301352#p7635579) и [чл. 244, ал. 1 от Търговския закон](https://apis.swu.bg/p.php?i=301352#p7635583);

5. при командитно дружество с акции – лицата по [чл. 256 от Търговския закон](https://apis.swu.bg/p.php?i=301352#p7635596);

6. при едноличен търговец – физическото лице – търговец;

7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

8. при кооперациите – лицата по [чл. 20, ал. 1](https://apis.swu.bg/p.php?i=11225#p3203429) и [чл. 27, ал. 1 от Закона за кооперациите](https://apis.swu.bg/p.php?i=11225#p3774228);

9. при сдружения - членовете на управителния съвет по [чл. 30, ал. 1 от Закона за юридическите лица с нестопанска цел](https://apis.swu.bg/p.php?i=12199#p31112405) или управителя, в случаите по [чл. 30, ал. 3 от Закона за юридическите лица с нестопанска цел](https://apis.swu.bg/p.php?i=12199#p31112405);

10. при фондациите – лицата по [чл. 35, ал. 1 от Закона за юридическите лица с нестопанска цел](https://apis.swu.bg/p.php?i=12199#p31112411);

11. в случаите по т. 1 - 7 – и прокуристите, когато има такива;

12. за чуждестранните лица – лицата, които представляват, управляват и контролират кандидата или участника съгласно законодателството на държавата, в която са установени.

В случаите т. 11 и 12, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

Всеки участник декларира лично състояние, липсата на основанията за отстраняване и съответствието с критериите за подбор чрез представяне на Единен европейски документ за обществени поръчки (ЕЕДОП), съгласно чл. 67 от ЗОП и указанията в настоящата документация.

В ЕЕДОП се предоставя съответната информация, изисквана от Възложителя, като в документа се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Участник, който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата.

Съгласно чл. 67, ал. 2 от ЗОП, когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа описаната информация. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата.

Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан с квалифициран електронен подпис от лице, което може самостоятелно да представлява съответния стопански субект (участник, подизпълнител, трето лице, член на обединение).

Информацията относно наличието или липса на обстоятелства по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), както и за обстоятелствата по чл. 101, ал. 11 от ЗОП и по чл. 69 от Закона за противодействие на корупцията и за отнемане на незаконно придобито имущество и за обстоятелствата по чл. 59, ал. 1, т. 3 от ЗМИП, се декларират от участниците *в част III, раздел Г на ЕЕДОП*.

*В част III, раздел Г на Единния европейски документ за обществени поръчки* (ЕЕДОП) участниците декларират и информация, свързана със специфични национални основания за изключване (отстраняване) като:

\* осъждания за престъпления по чл. по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс (чл. 54, ал. 1, т. 1 от ЗОП); Посочва се информация за престъпления, аналогични с описаните, когато лицата са осъдени в друга държава.

\* нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен (чл. 54, ал. 1, т. 6 от ЗОП);

\* свързаност по смисъла на § 2, т. 44 от ДР на ЗОП между участниците в обществената поръчка (чл. 107, т. 4 от ЗОП).

*При необходимост възложителят може да изисква по всяко време след отваряне на заявленията за участие или офертите разяснение на данни, заявени от участниците и/или да проверяна заявените данни, включително чрез изискване на информация от други органи и лица.*

**3. Документ за доказване на предприети мерки за надеждност на хартиен носител** *( когато е приложимо).*

 Участник, за когото са налице основания по чл. 54, ал. 1 има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4. е платил изцяло дължимото вземане по [чл. 128](https://web.apis.bg/p.php?i=491209#p5986991), [чл. 228, ал. 3](https://web.apis.bg/p.php?i=491209#p36456930) или [чл. 245 от Кодекса на труда](https://web.apis.bg/p.php?i=491209#p5987740).

Като доказателства за надеждността на участника се представят следните документи:

1. по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

3. по отношение на обстоятелството по чл. 56, ал. 1, т. 4 от ЗОП – документ за платено дължимото вземане.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.

 **4. Заверено копие от документ за създаване на обединението, от което да е видно правното основание за създаването му** ( *когато е приложимо*).

Документът, от който е видно правното основание за създаване на обединението, следва да съдържа следната информация във връзка с конкретната обществена поръчка:

 1. правата и задълженията на участниците в обединението;

 2. разпределението на отговорността между членовете на обединението;

 3. дейностите, които ще изпълнява всеки член на обединението.

**5. Техническо предложение за изпълнение на поръчката –** попълва се отделно за всяка позиция,Образец № 3.

 **6. Ценово предложение,** Образец №4**, и ценовото предложения по Обособената позиция №…, Приложение №2.**

Ценово предложение, Образец №4, и ценовото предложения по Обособената позиция №…, Приложение №2, **се представят** **в отделен**, **запечатан, непрозрачен плик** с надпис ***„ Предлагани ценови параметри по обособена позиция №………..“ –*** *отделно за всяка позиция и се поставя в опаковката с офертата.*

 Извън плика с надпис "Предлагани ценови параметри " не трябва да се посочва никаква информация относно цената.

 **Попълване и представяне на офертата**.

 Офертата се представя в срок до **17 часа на 29.05.2020 година** в запечатана, непрозрачна опаковка от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса: кабинет № 202, „Обща канцелария“ на ЮЗУ „Неофит Рилски“ – Ректората, ул. „Иван Михайлов“, гр. Благоевград. Когато офертите се изпращат по пощата, участникът следва да предвиди същата да пристигне при възложителя в срока за подаване на офертите.

Върху опаковката участникът посочва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката и обособените позиции, за които се подават документите.

Опаковката включва документите по чл. 39, ал. 2 и ал. 3, т. 1 от ППЗОП, списък на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП. Документите от т. 1. до т. 5. трябва да са подредени и скрепени неподвижно в папка.

 Представянето на оферта задължава участника да приеме напълно всички изисквания и условия, посочени в документацията, при спазване на нормативните разпоредби.

Всички документи в офертата се попълват на български език, без зачерквания и поправки. Документ, чийто оригинал е на чужд език, се представя и в официален превод на български език .

За разглеждане, оценяване и класиране ще бъдат приети само оферти, които отговарят на нормативните изисквания, на изискванията, посочени в обявлението за откриване на процедурата и в настоящата документация.

Участниците задължително използват приложените форми, съгласно указанията на документацията. Офертата се изготвя по приложените образци. Неправилно и непълно окомплектовани оферти, които не отговарят на обявените условия, не се допускат до класиране.

Всеки участник има право да представи една оферта. Варианти не се приемат.

Офертата се подписва от представляващия участника или от надлежно упълномощено лице, като в офертата се прилага пълномощното от представляващия участник. Всички документи и приложения в офертата се заверяват с подпис на участника или упълномощеното лице и печат.

 **КРИТЕРИЙ ЗА ВЪЗЛАГАНЕ НА ПОРЪЧКАТА**

Критерият за възлагане на обществената поръчка е „най-ниска цена” по съответната обособена позиция.

За нуждите на оценката, цената е ***общата стойност на ценовото предложение по обособени позиции***. Общата стойност на ценовото предложение е равна на сумата от единичните цени на продуктите, умножени по техните прогнозни количества

**РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

Възложителят провежда откритата процедура, когато има получена поне една оферта до крайния срок за представянето им, определен в обявлението.

Възложителят назначава комисия за провеждането на процедурата в съответствие с изискванията на чл. 103 от ЗОП във връзка с чл. 53 и следващите от ППЗОП за разглеждане и оценяване на офертите.

Работата на комисията за разглеждане, оценяване и класиране на офертите започва **в 10 часа на 03.06.2020 година**, в заседателната зала на ректората на ЮЗУ “Неофит Рилски”, гр. Благоевград, ул. Иван Михайлов – 66, след получаване представените оферти за участие и протокол по чл. 48, ал. 6 от ППЗОП.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване, съгласно чл. 54, ал. 1 от ППЗОП.

Комисията отваря офертите по реда на тяхното постъпване и запечатаните непрозрачни опаковки и оповестява тяхното съдържание и проверява за наличието на плика с надпис „Предлагани ценови параметри“.

Най-малко трима от членовете на комисията подписват техническото предложение и плик „Предлагани ценови параметри“. Комисията предлага по един представител от присъстващите участници да подпише техническото предложение и плик „Предлагани ценови параметри“ на останалите участници.

С това приключва публичната част от заседанието.

Когато установи липса, непълноти или несъответствие на информацията, включително нередовности или фактически грешки, или несъответствие с изискванията към личното състояние или критериите за подбор, комисията го посочва в протокол и изпраща протокола с констатациите на всички участници в деня на публикуването му в профила на купувача. В срок от 5 работни дни, считано от датата на получаване на протокола, участниците, по отношение на които е констатирано несъответствие или липса на информация могат да представят на комисията нов ЕЕДОП и/или друг документ, които съдържа променена информация и/или допълнена информация. Допълнителната представена информация може да обхваща факти и обстоятелства, които са настъпили след крайния срок за получаване на офертите. Тези правила се прилагат и относно подизпълнители и трети лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това няма да доведе до промяна на техническото предложение.

Комисията не разглежда техническото предложение на участниците, за които е установено, че не отговарят на изискванията за лично състояние и на критериите за подбор.

Комисията може на всеки етап от процедурата при необходимост разяснения за данни, заявени от участниците, и/или да проверява заявени данни, включително чрез изискване на информация от други органи и лица.

Ценовото предложение на участник, чиято оферта не отговаря на изискванията на възложителя, не се отваря.

Не по-късно от два работни дни преди датата на отваряне на ценовите предложения комисията обявява чрез съобщение в профила на купувача: **http://www.swu.bg** в рубрика “Обществени поръчки”, датата, часа и мястото на отварянето. При отварянето на плика с надпис ***„ Предлагани ценови параметри по обособена позиция №………..“***“ имат право да присъстват участниците в процедурата или техни упълномощен представители, както и средствата за масова осведомяване.

Когато предложената оферта на участника е с повече от 20 на сто по-благоприятно от средната стойност на предложенията на останалите участници по същия показател за оценка, възложителя изисква подробна писмена обосновка за начина на неговото образуване. Искането за разяснение и отговорът се правят в писмен вид, в 5-дневен срок. Тази възможност не може да се използва за промяна на техническото и ценовото предложение на участниците.

Комисията разглежда допуснатите оферти и ги оценява в съответствие с предварително обявените условия.

Когато в две или повече оферти се предлагат едно и също ценово предложение, комисията провежда публично жребий за определяне на изпълнител между класираните на първо място оферти.

Комисията изготвя доклад за резултатите от работата си, който следва да съдържа реквизитите по чл. 60, ал. 1 от ППЗОП. Към доклада се прилагат всички документи, изготвени в хода на работата на комисията, като протоколи и др. Доклада на комисията се подписва от всички нейни членове е се предават на възложителя заедно с цялата документация.

В 10 – дневен срок след утвърждаване на доклада възложителят издава решение за определяне на изпълнител.

Възложителят изпраща решението за определяне на изпълнител на участниците.

**КОРЕСПОНДЕНЦИЯ**

Обменът на информация свързана с настоящата процедура между Възложителя и участниците е в писмен вид, на български език, и се извършва:

а) по електронен път – с електронен подпис на посочените от възложителя и участниците електронни адреси;

б) по факс – на посочения от възложителя и участниците номера;

в) по пощата – чрез препоръчано писмо с обратна разписка, изпратено на посочения от участника адрес;

г) чрез комбинация от средствата по букви "а" – "в";

д) чрез профила на купувача на Възложителя в посочените в ЗОП и ППЗОП случаи.

За получено се счита това уведомление по време на процедурата, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, за получено се счита това уведомление, което е достигнало до адреса известен на изпращача.

Решенията на възложителя, за които той е длъжен да уведоми участниците, се публикуват в профила на купувача и се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

**СКЛЮЧВАНЕ НА ДОГОВОР**

Възложителят сключва с определения изпълнител писмен договор за обществена поръчка, при условие, че при подписване на договора определеният изпълнител изпълни задължението по чл. 112, ал. 1, т. 2 от ЗОП, като представи актуални документи, удостоверяващи липсата на основания за отстраняване, както и съответствието си с критериите за подбор. Документите се представят и за подизпълнителите и третите лица, ако има такива.

 1. За доказване липсата на основания за отстраняване определеният изпълнител представя:

а) за обстоятелствата по чл. 54, ал. 1, т. 1 от ЗОП – свидетелство за съдимост;

б) за обстоятелството по чл. 54, ал. 1, т. 3 от ЗОП – удостоверение от общината по седалището на възложителя и на участника; удостоверение от НАП;

в) за обстоятелствата по чл. 54, ал. 1, т. 6 и чл. 56, ал. 1, т. 4 от ЗОП – удостоверение от органите на Изпълнителна инспекция „Главна инспекция по труда“.

2. представи определената гаранция за изпълнение на договора.

*Когато обстоятелствата в документите са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път, Възложителят предприема съответните действия за изискването на необходимите документи.*

 Когато участникът, определен за изпълнител е чуждестранно лице, той представя съответните документи, издадени от компетентен орган, съгласно законодателството на държавата, в която е установен.

 При подписване на договора, определеният изпълнител следва да представи *(когато приложимо*) заверено копие от удостоверение за данъчна регистрация и регистрация по БУЛСТАТ на създаденото обединение или еквивалентни документи съгласно законодателството на държавата, в която обединението е установено, когато определеният изпълнител е неперсонифицирано обединение на физически и/или юридически лица.

Договорът за изпълнение на обществена поръчка се сключва в сроковете по чл. 112, ал. 6 от ЗОП.

**ГАРАНЦИЯ ЗА ИЗПЪЛНЕНИЕ НА ДОГОВОРА**

Гаранцията за изпълнение се определя по обособени позиции, в размер на 2 (два) процента от прогнозната стойност на договора и се представя при сключването на договора, в една от следните форми: парична сума, внесена по банковата сметка на ЮЗУ „Неофит Рилски”, Благоевград, или неотменима и безусловна банкова гаранция със срок на валидност срока действие на договора – 1 година, плюс 30 /тридесет/ дни, или застраховка, която обезпечава изпълнението чрез покритие на отговорността на изпълнителя, със срок на валидност срока действие на договора – 1 година, плюс 30 /тридесет /дни.

Банкова сметка:

BIC: SOMBBGSF

IBAN: BG53 SOMB 9130 3360 6130 00

ОБЩИНСКА БАНКА АД, Благоевград

 **ПРЕКРАТЯВАНЕ НА ПРОЦЕДУРАТА**

Възложителят прекратява процедурата за възлагане на обществена поръчка с мотивирано решение, когато:

1. не е подадена нито една оферта;

2. всички оферти не отговарят на условията за представяне, включително за форма, начин и срок, или са неподходящи;

3. са установени нарушения при откриването и провеждането на процедурата, които не могат да бъдат отстранени, без това да промени условията, при които е обявена процедурата.

4. поради неизпълнение на някое от условията по чл. 112, ал. 1 от ЗОП не се сключи договор за обществена поръчка.

5. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди.

6. са необходими съществени промени в условията на обявената поръчка, които биха променили кръга на заинтересованите лица..

**ДРУГИ УКАЗАНИЯ**

1.При различие между информацията, посочена в обявлението и в документацията за обществената поръчка, за достоверна се счита информацията, публикувана в обявлението.

 2.По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки

**Проект**

**ДОГОВОР ЗА ДОСТАВКА НА ХРАНИТЕЛНИ ПРОДУКТИ**

**№ ………./……….2020 г.**

Днес,………………, в гр. Благоевград, между:

1. **ЮЗУ “НЕОФИТ РИЛСКИ“ – гр. Благоевград**, ул.Иван Михайлов – 66, ЕИК № BG 000017149, представляван от проф. д-р Борислав Юруков – ректор, чрез Николай Тахов – помощник-ректор, упълномощен със Заповед № 1590/30.06.2016 година, и Трендафил Мудурски – главен счетоводител, наричан накратко **ВЪЗЛОЖИТЕЛ**, **от една страна, и**
2. **«............................»**, със седалище и адрес на управление: ………………, адрес за кореспонденция: ……………., ЕИК ……………., представлявано от ……………….– управител и законен представител, определен за **ИЗПЪЛНИТЕЛ** на обществена поръчка с Решение № .......... на възложителя, **от друга страна.**

 **На основание** чл. 112, ал. 1 от Закона за обществените поръчки и Решение № ………./ ………..2020 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Доставка на хранителни продукти и напитки за нуждите на Студентски стол, Ведомствено заведение и Университетски център „Бачиново“ при ЮЗУ „Неофит Рилски““, се сключи настоящият договор за възлагане на обществена поръчка при следните условия:

1. **ПРЕДМЕТ НА ДОГОВОРА**

**Чл. 1**.(1). Възложителят възлага, а Изпълнителят приема да извършва периодични **доставки** на хранителни продукти и напитки за нуждите на Студентски стол, Ведомствено заведение и Университетски център „Бачиново“ при ЮЗУ „Неофит Рилски““ по обособена позиция № …………….., описани съгласно Техническата спецификация (Приложение № 1), както и в Техническото и Ценово предложение на Изпълнителя, (Образец №№ 3,4, Приложение №2 ), неразделна част от Договора, и в съответствие с изискванията на настоящия Договор.

(2). Доставките се извършват периодично по заявка на Възложителя. Възложителят е задължен да приеме и заплати само количествата и видовете, които е заявил и които са доставени при условията на настоящия Договор.

(3) Количествата по настоящия договор са ориентировъчни, като **ВЪЗЛОЖИТЕЛЯТ** няма задължение да заяви пълният им обем, за срока на действие на договора.

(4). Възложителят може при необходимост да поръча продукт в по голямо количество от това, посоченото по обособена позиция, но в рамките на определената максималната стойност за съответната обособена позиция.

 (5) Доставките ще се извършват в рамките на работното време от 8.00 часа до 17 00 часа.

1. **ЦЕНИ И НАЧИН НА ПЛАЩАНЕ.**

**Чл. 2. (**1) Общата прогнозна стойност на доставките по обособена позиция №…, предмет на Договора е в размер на ………………лева без ДДС и ………… лева с ДДС.

(2) Доставените Продукти се заплащат по единична цена за всеки Продукт с включен ДДС, в зависимост от доставените количества, съгласно Техническото и Ценово предложение на Изпълнителя – Образец №№ 3,4, Приложение №2, към настоящия Договор. Цената, която Възложителят се задължава да заплаща на Изпълнителя за извършените доставки на Продуктите, е крайната доставна цена с ДДС и включва всички разходи за доставка на Продуктите на Изпълнителя, включително, но не само – стойността на Продуктите, транспортни разходи, застраховки, данъци, такси, и други.

(3) Посочените в настоящия Договор единични и общи цени остават непроменени за срока на действието му.

**Чл. 3.** (1) Възложителят заплаща извършените доставки ежемесечно, до 30 (*тридесетото)* число на месеца, следващ месеца на доставки на Продуктите, за които се дължи плащане. Заплащането се извършва на база на документ, удостоверяващ приемането на стоката (протокол за доставка, търговски документ или друг съотносим документ), подписан от оправомощени представители на Страните и съдържащи видовете, количеството, партидните номера на доставените през съответния месец Продукти, тяхната единична и обща цена, както и срещу издадена фактура, съдържаща данни за доставката, както и всички необходими законови реквизити.

(2) Заплащането се извършва в български лева по банков път в срок до 30 (*тридесет)*дни от датата на подписване на документ, удостоверяващ приемането на стоката (протокол за доставка, търговски документ или друг съотносим документ) и от издаване на фактурата.

(3) Плащанията се извършват в български лева, с платежно нареждане по следната банкова сметка, посочена от Изпълнителя:

Банкова сметка:

BIC: …………….

IBAN:……………

Банка:……………

(4) Изпълнителят е длъжен да уведомява писмено Възложителя за всички последващи промени на банковата му сметка в срок до 7 (*седем)* дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(5) За дата на плащането, се счита датата на заверяване на банковата сметка на Изпълнителя със съответната дължима сума.

1. **СРОКОВЕ**

**Чл. 4. (**1) Настоящият Договор влиза в сила от …………… и е със срок на действие 1 (една) година или до достигане на прогнозната стойност, което от двете събития настъпи първо.

(2) Изпълнителят е длъжен да доставя заявените Продукти в срок от ………дни от получаването на заявката на Възложителя.

1. **МЯСТО И УСЛОВИЯ НА ДОСТАВКА**

**Чл. 5.** (1) Мястото на доставка е гр. Благоевград, франко складовете на Студентски стол, Ведомствено заведение и Университетски център „Бачиново“ при ЮЗУ „Неофит Рилски“.

(2) Доставката на Продуктите до мястото на доставка се осъществява от Изпълнителя с транспорт, отговарящ на всички нормативни, технически и технологични изисквания за доставка на съответния вид Продукти, предмет на доставка.

(3) Доставяните хранителните Продукти, следва да отговарят на изискванията на приложимите нормативни актове, посочени в Приложение към настоящия договор:

 (4) Доставяните хранителни Продукти:

* следва да бъдат придружавани при всяка доставка с търговски или друг документ, съдържащ изчерпателно изброяване на стоките по асортименти, количеството им, партиден номер за всяка от тях, както и другите данни, съобразно приложимите нормативни изисквания за съответния вид продукти;
* следва да бъдат придружавани при всяка доставка с етикет, посочващ съдържанието и количеството на съставките, съдържащи се в тях.
* следва да имат добър търговски вид;
* всеки доставен продукт следва да бъде в срок на годност към датата на съответната доставка и с достатъчен остатъчен срок на годност за неговото консумиране не по-малко от **75 %** процента от общия срок на годност, обявен от производителя;

(5) Доставките на СТОКИТЕ се извършват след писмена заявка от страна на ВЪЗЛОЖИТЕЛЯ, предоставяна на ИЗПЪЛНИТЕЛЯ. Заявката следва да се предостави в писмена форма по електронен път/факс/електронна поща/ на представител на изпълнителя и да бъде изготвена по установен от страните образец, като съдържа подробно описание на заявените артикули, техните количества и график за доставката им. Изпълнителят уведомява Възложителя предварително и своевременно за часа на планираното пристигане на доставката, за да може той да вземе необходимите мерки за прибирането и складирането ѝ.

(6) Всяка доставка се удостоверява с подписване в два екземпляра на двустранен документ, удостоверяващ приемането на стоката (протокол за доставка, търговски документ или друг съотносим документ) от Страните или техни упълномощени представители, след проверка за съответствието на доставката с изискванията на настоящия Договор и съответствието на Продуктите с Техническото и Ценовото предложение на Изпълнителя, Техническата спецификация на Възложителя, както и с направената заявка.

(7) При констатиране на частично или цялостно несъответствие на доставените Продукти съобразно алинея 8 от този Договор, Възложителят има право да откаже да подпише документа, удостоверяващ доставката, както и да откаже изцяло или частично да приеме доставката. В тези случаи, Страните подписват **констативен протокол**, в който се описват констатираните недостатъци, липси и/или несъответствия, дефинирани в алинея 8 по-долу („**Несъответствия**“) и се посочва срокът, в който същите ще бъдат отстранени по реда, посочен в настоящия Договор. След отстраняване на Несъответствията, Страните подписват двустранен документ, удостоверяващ приемането на стоката.

(8) Възложителят има право на рекламации пред Изпълнителя за:

1. несъответствие на доставените Продукти със заявеното/договореното количество и/или със заявения/договорен вид;
2. несъответствието на доставените Продукти с Техническото предложение (Приложение № 2 към настоящия Договор) и с Техническата спецификация на Възложителя (Приложение № 1 към настоящия Договор);
3. несъответствие на партидните номера с указаните в етикета на доставените Продукти;
4. несъответствие на срока на годност на Продуктите с изискванията на настоящия Договор;
5. несъответствие на доставените Продукти с изискванията за безопасност;
6. нарушена цялост на опаковката на доставяните Продукти;

(9) Рекламации за явни Несъответствия, съгласно алинея 8 на доставката с Техническото предложение към Договора, с Техническата спецификация към Договора или с изискванията за безопасността на доставения Продукт се отбелязват в констативния протокол по алинея 7. Рекламации за скрити Несъответствия се правят при откриването им, като Възложителят е длъжен да уведоми писмено Изпълнителя незабавно при констатирането им. В рекламациите се посочва номерът на Договора, документа, с който е удостоверено приемането на стоките, партидният номер на Продукта, точното количество на получените Продукти, основанието за рекламация и конкретното искане на Възложителя.

(10) При отправена рекламация и възникване на спор относно съответствието по ал. 9 и ал.11 контролни проби се вземат от оторизиран, съгласно закона орган (Българска агенция по безопасност на храните или на акредитирана лаборатория) в присъствието на Възложителя и Изпълнителя или упълномощени от тях лица, в деня на оспорване на рекламацията от Изпълнителя или най-късно на следващия ден. За обвързващ Страните ще се счита протоколът от анализа на оторизирания орган по настоящата разпоредба. В случай, че протоколът на оторизирания орган потвърждава несъответствието на доставените Продукти, разходите за изпитването, както и стойността на Продукта при погиването му са за сметка на Изпълнителя. В случай че Продуктите съответстват на договорените и нормативно установените изисквания, Възложителят дължи на Изпълнителя заплащане на действително извършваните разходи по анализите и доставката на Продуктите, както и стойността на продуктите, за които е предявена необоснованата рекламация. Независимо от обекта на рекламация Възложителят е длъжен да съхранява продуктите съобразно температурните режими и условия, посочени на етикета.

(11) Рекламация относно явни Несъответствия на доставените Продукти със заявеното/договореното количество и/или със заявения/договорен вид и/или несъответствие на партидни номера с указаните в етикета на доставените Продукти и/или Несъответствие на срока на годност на Продуктите с изискванията на настоящия Договор, както и Несъответствия, свързани с нарушена цялост на опаковката на Продуктите се вписват в констативния протокол по алинея 7 и са обвързващи за Изпълнителя.

(12) При рекламации относно скрити Несъответствия на доставените Продукти с Техническото предложение към Договора, с Техническата към Договора или с изискванията за безопасността на доставения Продукт и при извършен лабораторен анализ по предвидения в договора ред, установяващ, че стоката не съответства на договорените и нормативно установените изисквания, Изпълнителят изпраща свой представител за констатиране на скритите несъответствия в срок от 3 (три) дни от уведомяването. Несъответствията се отразяват в констативния протокол алинея (5,6) подписан от представители на Страните, като при отказ за изпращане на представител от Изпълнителя, или отказ на представителя на Изпълнителя да подпише протокола, Възложителят изпраща протокол подписан от негов представител на Изпълнителя, който е обвързващ за последния.

(13) При Несъответствия на доставените Продукти с изискванията на Договора, констатирани по реда на предходните алинеи:

1. Изпълнителят заменя несъответстващите Продукти с нови, съответно допълва доставката в срок от ………. дни от подписване на съответния протокол от Страните или от издаване на протокола от анализа на оторизирания орган; или

2. цената по Договора се намалява съответно с цената на Несъответстващите Продукти, ако не води до съществени изменения на договора.

(14) В случаите на Несъответствия посочени в констативния протокол по ал. 7 Възложителят дължи заплащане на цената на съответната доставка по отношение, на която същите са констатирани, само след отстраняването им, по предвидения в Договора ред, съответно при установяване, че Продуктите съответстват на договорените и нормативно установени изисквания по реда на ал. 10 и подписването на документ, удостоверяващ приемането на стоката и при другите условия на настоящия Договор.

(15) Възложителят не носи отговорност за погиване на доставени количества, надвишаващи заявените, като същите се връщат на Изпълнителя, за негова сметка. В хипотезата на алинея 12, точка 2, Възложителят има право да прихване цената на Несъответстващите Продукти срещу цената на Продуктите, предмет на следващата доставка на Изпълнителя.

(16) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя или упълномощени от тях представители.

**Чл. 6.** Собствеността и риска от случайно повреждане или погиване на Продуктите, предмет на доставка преминават от Изпълнителя върху Възложителя от датата на приемането им, вписана в документа, удостоверяващ приемането на стоката (протокол за доставка, търговски документ или друг съотносим документ).

 **V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** (1) Изпълнителят се задължава да доставя Продуктите, предмет на настоящия Договор, отговарящи на изискванията на Договора, както и на условията на Техническото предложение на Изпълнителя и на Техническата спецификация на Възложителя по единични и общи цени, посочени в Ценовото предложение на Изпълнителя или при условията на чл. 2.

(2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(3) Изпълнителят се задължава да изпълнява в договорения срок заявките на Възложителя. При невъзможност за доставяне на определените Продукти или количества по получената заявка, незабавно писмено да уведоми Възложителя за отказа за доставка. При системен отказ на Изпълнителя (повече от 3 пъти в рамките на един месец) да изпълни направена заявка, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумата по предоставената гаранция.

(4) Изпълнителят е длъжен да извършва транспортирането на хранителните Продукти за своя сметка и с транспортни средства, които отговарят на всички изисквания (нормативни, санитарно-хигиенни, технически, технологични, изисквания за съхранение и други) за превоз на хранителни Продукти от съответния вид, за които има издадено съответното удостоверение за регистрация на транспортно средство (ако е приложимо).

(5) Изпълнителят е длъжен да приема и урежда по уговорения ред надлежно предявените от Възложителя рекламации по реда на настоящия Договор.

(6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(7) Изпълнителят се задължава да сключи договор/договори за подизпълнение с посочените в офертата му подизпълнители в срок от 7-дни (*седем)* дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

(9) Изпълнителят се задължава да подпише лично или чрез надлежно упълномощени представители протокола/документа за доставка и/или констативните протоколи, както и другите документи съпътстващи доставката и/или предвидени в настоящия Договор. При отказ на Изпълнителя или на упълномощено от него лице да подпише протокол, предвиден в този договор, Възложителят изпраща на Изпълнителя констативен протокол подписан от свой представител, който е обвързващ за Изпълнителя. Констатации относно несъответствието/съответствието на доставените Продукти с Техническото предложение към Договора, с Техническата спецификация към Договора или с изискванията за безопасността на доставения Продукт се вписват в протокола след извършване на лабораторен анализ от Акредитиран орган.

(10) Изпълнителят носи отговорност за съответствието на доставените Продукти с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на Възложителя и/или трети лица от Несъответстващи Продукти.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**Чл. 8.** (1) Възложителят се задължава да заплаща цената на доставените Продукти, съгласно условията и по начина, посочен в настоящия Договор.

(2) Възложителят се задължава да приеме доставката на Продуктите, предмет на доставка по реда на член 5, ако отговарят на договорените изисквания.

(3) Възложителят осигурява свои представители, които да приемат доставките в договореното време.

(4) Възложителят има право да иска от Изпълнителя да изпълнява доставката на Продуктите до посоченото в чл. 5 от Договора място на доставка, в срок и без отклонения от договорените изисквания.

(5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(6) Възложителят има право на рекламация на доставените по Договора Продукти, при условията посочени в настоящия Договор.

(7) Възложителят има право да изисква от Изпълнителя замяната на несъответстващи с изискванията на Договора Продукти, или съответно намаляване на цената по реда и в сроковете, определени в член 5 от този Договор.

(8) Възложителят има право при неизпълнение на задължението в срока по чл.5, ал. 13 от страна на Изпълнителя, да закупи от друго място същия вид продукт и да претендира евентуалната разлика в цената на закупеното количество продукти.

(9) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

(10) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(11) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИЯ ЗА ИЗПЪЛНЕНИЕ**

**Чл. 9.** (1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 2 % (два процента) от стойността на Договора по чл. 2, ал. 1 по обособените позиции №……………..или сумата от ………………. (……), по съответните обособени позиции продукти.

(2) Изпълнителят представя документи за внесена гаранция за изпълнение на Договора към датата на сключването му.

(3) Изпълнителят избира формата на гаранцията измежду една от следните- парична сума внесена по банковата сметка на Възложителя, банкова гаранция или застраховка, която обезпечава изпълнението чрез покритие на отговорността на Изпълнителя.

**Чл. 10.** (1) Когато гаранцията се представя във вид на **парична сума**, тя се внася по банкова сметка на Възложителя. Всички банкови разходи, свързани с преводите на сумата са за сметка на Изпълнителя.

Банкова сметка:

BIC: SOMBBGSF

IBAN: BG53 SOMB 9130 3360 6130 00

ОБЩИНСКА БАНКА АД, Благоевград

(2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 (*тридесет*) дни.

(3) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(4) Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

(5). **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (*тридесет*) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Чл. 11.** (1). Възложителят освобождава гаранцията за изпълнение на Договора на в срок от 30 (тридесет)дни, след изтичане на срока на настоящия Договор.

(2) Възложителят не дължи лихви върху сумите по предоставените гаранции, независимо от формата, под която са предоставени.

(3) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(4) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:

1. Възложителят има право да задържи гаранцията в пълен размер при системен (три или повече пъти в рамките на един месец) отказ от страна на Изпълнителя за доставка на заявени от Възложителя Продукти; и/или при системно (три или повече пъти в рамките на един месец) несъответствие на доставените Продукти с договорените изисквания.

2. При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Продукти, Възложителят има право да задържи от гаранцията за изпълнение суми, на стойност съответно на Несъответстващите Продукти или на Продуктите, чиято доставка е отказана.

(5) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(6) В случай на задържане от Възложителя на суми от гаранциите, Изпълнителят е длъжен в срок до 10 -дни (*десет*) дни да допълни съответната гаранция до размера ѝ, уговорен в чл.9 ал. 1, като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в чл.9 ал. 1.

1. **НЕУСТОЙКИ**

**Чл. 12.** (1) При забавено изпълнение на задължения по Договора от страна на Изпълнителя, същият заплаща на Възложителя неустойка в размер на 0,2 % (нула цяло и две на сто) от стойността на Продуктите, чиято доставка е забавена, или по отношение на които не са отстранени констатираните Несъответствия в договорения срок, за всеки просрочен ден, но не повече от 5% (пет на сто) от цената на стоката, за която се отнася забавата.

(2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,2% (нула цяло и две на сто) от дължимата сума за всеки просрочен ден, но не повече от 5 % (пет на сто) от размера на забавеното плащане.

(3) В случай на неизпълнена заявка:

1. При забава на доставка от страна на Изпълнителя, или забава на Изпълнителя да отстрани констатирани Несъответствия, продължила повече от два дни, Възложителят има право да прекрати настоящия Договор, като даде на Изпълнителя минимум двудневен срок за изпълнение. В този случай Възложителят има право на неустойка равна на 5 % (пет на сто) от разликата между прогнозната стойност на Договора и цената на извършените доставки в изпълнение на Договора.

2. В случай на 3 (три) и повече рекламации в рамките на един месец, чиято основателност е установена по предвидения в Договора ред, Възложителят има право да прекрати Договора едностранно, както и на неустойка равна на 5 % (пет на сто) от разликата между прогнозната стойност на Договора и цената на извършените доставки в изпълнение на Договора.

(3) При прекратяване на настоящия Договор от Възложителя на някое от основанията по чл. 16, ал. 2, точки 1 или 2, Възложителят има право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.

(4) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(5) В случай, че Възложителят прекрати или развали настоящия договор без основание или преустанови заявяването на стоки обект на договора за период по- дълъг от два месеца без основание, той дължи на Изпълнителя неустойка равна на 2 % (два на сто) от разликата между прогнозната стойност на договора и цената на извършените до момента на прекратяване доставки.

1. **ПОДИЗПЪЛНИТЕЛИ**

**Чл. 13.** (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор и на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл. 14.** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 15.** (1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. 2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал. 2, когато искането за плащане е оспорено, до момента на отстраняване на причината за отказа.

**Х. УСЛОВИЯ ЗА ПРЕКРАТЯВАНЕ НА ДОГОВОРА**

 **Чл. 17.** (1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 10 дни;

 (2) Възложителят може да прекрати едностранно настоящия Договор:

1. при системни (три или повече пъти) в рамките на 1 (един месец):

(а) забавяне на доставка на Продукти; и/или

(б) забавяне или отказ за отстраняване на Несъответствия на Продукти, констатирани по реда на Договора; и/или

(в) отказ за извършване на доставка; и/или

(г) доставки на Продукти в Несъответствия с изискванията на Договора, констатирани по реда на Договора;

1. в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. (*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.*)

(4) Прекратяването влиза в сила след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**Чл. 18.** Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА.**

**Чл. 19.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(2)Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3)Докато трае непреодолимата сила, изпълнението на задължението се спира.

(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **ДОПЪЛНИТЕЛНИ РАЗПОРЕДБИ.**

**Чл. 20.** За всички неуредени в настоящия Договор въпроси се прилага действащото българско законодателство.

**Чл. 21**. (1) Упълномощени представители на Страните, които могат да приемат и правят изявления по изпълнението на настоящия Договор са:

1. За ВЪЗЛОЖИТЕЛЯ:

Адрес за кореспонденция:

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

 Лице за контакт: ………………………………………….

 (2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 21 се считат за валидно изпратени и получени от другата Страна.

(5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 22**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 23**. (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за провеждането им.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 24**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Чл. 25** При подписването на настоящия Договор се представиха следните документи:

………………………………………………………………………………..

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Образец №3 –* Техническо предложение на Изпълнителя;
3. *Образец № 4 -* Ценово предложение на Изпълнителя, заедно с ценовата оферта по съответната/тите обособена/и позиция/ии №1………./Приложение №2/
4. *Приложение №3 –* Списък на приложими нормативни актове.

Настоящият Договор се подписа в два еднообразни екземпляра – един за Възложителя и един за Изпълнителя.

**ВЪЗЛОЖИТЕЛ** **ИЗПЪЛНИТЕЛ**

**ЮЗУ «НЕОФИТ РИЛСКИ» ..........................................**

**…………………………. ………………………..**

**ПОМОЩНИК-РЕКТОР**  **УПРАВИТЕЛ**

**Николай Тахов .....................................**

**…………………………..**

**ГЛ.СЧЕТОВОДИТЕЛ**

**Трендафил Мудурски**

**Съгласувано с: …………………..**

|  |  |
| --- | --- |
|  |  |

**Приложение № 3**

**СПИСЪК НА ПРИЛОЖИМИТЕ НОРМАТИВНИ АКТОВЕ.**

Закон за храните – безопасни, годни за консумация и неувреждащи здравето на хората; Наредба № 1 от 26 януари 2016 г. за хигиената на храните, ДВ. бр.10 от 5.02.2016 г; Наредба 1 от 9.01.2008 г. за изискванията за търговия с яйца, ДВ, бр. 7 от 22.01.2008 г.; Наредба 2 от 23.01.2008 г. за материалите и предметите от пластмаси, предназначени за контакт с храни, ДВ, бр. 13 от 8.02.2008 г.; Наредба 3 от 4.06.2007 г. за специфичните изисквания към материалите и предметите, различни от пластмаси, предназначени за контакт с храни, ДВ, бр. 51 от 26.06.2007 г., ДВ, бр. 30 от28.03.2001 г.; Наредба №4/03.02.2015 г. за изискванията към използването на добавки в храните; Наредба 9 от 16.03.2001 г. за качеството на водата, предназначена за питейно-битови цели, ДВ, бр. 30 от 28.03.2001 г.; Наредба за изискванията за етикетирането и представянето на храните, ДВ, бр. 102 от 12.12.2014 г.; Наредба № 16 от 28 май 2010 г. за изискванията за качество и контрол за съответствие на пресни плодове и зеленчуци, ДВ бр. 43 от 8.06.2010 г.; Наредба № 4 от 19 февруари 2008 г. за специфичните изисквания при производството, съхранението и транспортирането на сурово краве мляко и изискванията за търговия и пускане на пазара на мляко и млечни продукти, ДВ. бр.23 от 29.02.2008 г.; Наредба за изискванията към бързо замразените храни, ДВ, бр. 114 от 6.12.2002 г.; Наредба за изискванията към храните със специално предназначение, ДВ, бр. 107 от 15.11.2002 г.; Наредба за изискванията към какаото и шоколадовите продукти, ДВ, бр. 107 от 15.11.2002 г.; Наредба за изискванията към някои частично или напълно дехидратирани млека, предназначени за консумация от човека, ДВ, бр. 8 от 30.01.2004 г.; Наредба за изискванията към пчелния мед, предназначен за консумация от човека, ДВ, бр. 85 от 5.09.2002 г.; Наредба за изискванията към плодовите конфитюри, желета, мармалади, желе-мармалади и подсладено пюре от кестени, ДВ, бр. 19 от 28.02.2003 г.; Наредба за изискванията към захарите, предназначени за консумация от човека, ДВ, бр. 89 от 20.09.2002 г.; Наредба № 32 от 23.03.2006 г. за окачествяване, съхраняване и предлагане на пазара на месо и черен дроб от домашни птици, ДВ. бр.29 от 7.04. 2006 г; Регламент (ЕО) № 1924/2006 на Европейския Парламент и на Съвета от 20 декември 2006 година относно хранителни и здравни претенции за храните; Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти; Регламент (ЕС) № 10/2011 на Комисията от 14 януари 2011 година относно материалите и предметите от пластмаси, предназначени за контакт с храни; Регламент (ЕО) № 466/2001 на Комисията от 8 март 2001 година за определяне на максималното съдържание на някои замърсители в храните; Регламент (ЕО) № 509/2006 на Съвета от 20 март 2006 година относно селскостопански и хранителни продукти с традиционно специфичен характер; Регламент (ЕО) № 41/2009 на Комисията от 20 януари 2009 година относно състава и етикетирането на храни, подходящи за употреба от хора, които имат непоносимост към глутен; Регламент за изпълнение (ЕС) № 29/2012 на Комисията от 13 януари 2012 година относно стандартите за търговия с маслиново масло; Регламент (ЕО) № 1825/2000 на Комисията от 25 август 2000 година за установяване на подробни правила за прилагането на Регламент (ЕО) № 1760/2000 на Европейския парламент и на Съвета във връзка с етикетирането на говеждо месо и продукти от говеждо месо; Регламент (ЕО) № 2065/2003 на Европейския парламент и на Съвета от 10 ноември 2003 година относно пушилни ароматизанти, използвани или предназначени за влагане в или върху храни; Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните; Регламент (ЕО) № 853/2004 на Европейски парламенти на Съвета от 29 април 2004 година относно определяне на специфични хигиенни правила за храните от животински произход; Регламент (ЕО) № 854/2004 на Европейски парламенти на Съвета от 29 април 2004 година относно определянето на специфични правила за организирането на официалния контрол върху продуктите от животински произход, предназначени за човешка консумация; Регламент (ЕО) № 1935/2004 на Европейския парламент и на Съвета от 27 октомври 2004 година относно материалите и предметите, предназначени за контакт с храни; Регламент (ЕО) № 589/2008 на Комисията от 23 юни 2008 година за определяне на подробни правила за прилагане на Регламент (ЕО) № 1234/2007 на Съвета относно стандартите за търговия с яйца; Регламент ( EO) № 543 на Европейската комисия от 07 юни 2011 за определяне на подробни правила за прилагането на регламент ( EO) № 1234/2007 на Съвета по отношение на секторите на плодовете и зеленчуците и на преработените плодове и зеленчуци; Регламент (ЕО) № 1331/2008 на Европейския парламент и на съвета от 16 декември 2008 година за установяване на обща разрешителна процедура за добавките в храните, ензимите в храните и ароматизантите в храните; Регламент ( EO) № 2073 на Европейската комисия от 15 ноември 2005 г относно микробиологичните критерии за храните.